Document ID: 31994R0826

KOMISSION ASETUS (EY) N:o 826/94,
annettu 13 päivänä huhtikuuta 1994,
asetusten (ETY) N:o 2385/91 ja (ETY) N:o 3567/92 muuttamisesta ja tietyistä neuvoston asetuksen (ETY) N:o 3013/89 soveltamista koskevista yksityiskohtaisista säännöistä 1 000 ja 500 eläimen enimmäismäärät ylittävien oikeuksien tilakohtaisiin enimmäismääriin sisällyttämisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenlihan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (EY) N:o 233/94(2), ja erityisesti sen 5 artiklan 9 kohdan ja 5 b artiklan 4 kohdan,
sekä katsoo, että
asetus (ETY) N:o 3013/89 on muutettu asetuksella (EY) N:o 233/94 siten, että 5 artiklan 7 kohdassa säädetyt 1 000 ja 500 eläimen enimmäismäärät ylittävät oikeudet sisällytetään tuottajien tilakohtaisiin enimmäismääriin markkinointivuodesta 1995 alkaen,
tämä muutos vaatii tiettyjen, lampaan- ja vuohenliha-alan tuottajien ja tuottajaryhmittymien määrittelyyn liittyvien tiettyjen erityistapausten soveltamista koskevista yksityiskohtaisista säännöistä 6 päivänä elokuuta 1991 annetussa komission asetuksessa (ETY) N:o 2385/91(3), sellaisena kuin se on viimeksi muutettuna asetuksella (EY) N:o 609/94(4), sekä lampaan- ja vuohenliha-alan yhteisestä markkinajärjestelystä annetussa neuvoston asetuksessa (ETY) N:o 3013/89 säädettyjen tilakohtaisten enimmäismäärien, kansallisten varantojen ja oikeuksien siirron soveltamista koskevista yksityiskohtaisista säännöistä 10 päivänä joulukuuta 1992 annetussa neuvoston asetuksessa (ETY) N:o 3567/92(5), sellaisena kuin se on viimeksi muutettuna asetuksella (EY) N:o 3534/93(6), annettujen edellä mainittuja enimmäismääriä koskevien säännösten poistamista tai mukauttamista; mainittujen säännösten poistamisen tai mukautusten olisi tultava voimaan markkinointivuoden 1995 alusta,
mainittu 1 000 ja 500 eläimen enimmäismäärien sisällyttäminen edellyttää myös sitä, että jäsenvaltiot laskevat uudelleen tuottajien tilakohtaiset enimmäismäärät niin, että 1 000 ja 500 eläimen enimmäismäärän ylittävistä määristä vähennetään 50 prosenttia; asetuksen (ETY) N:o 3013/89 5 a artiklan 6 kohdassa säädetään, että tämä uudelleen laskeminen on toteutettava markkinointivuoden 1994 kuluessa, jotta sisällyttämisen voimaantulo markkinointivuoden 1995 alussa saataisiin varmistettua; tämän vuoksi on aiheellista vahvistaa tietty päivämäärä uudelleen laskettujen enimmäismäärien ilmoittamiseksi tuottajille, jotta nämä voisivat siirtää tai väliaikaisesti luovuttaa palkkio-oikeutensa yhteisön lainsäädännössä säädettyihin määräpäiviin mennessä; tämän vuoksi olisi säädettävä kyseisen ilmoituksen antamisesta viimeistään 31 päivänä heinäkuuta 1994, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2385/91 seuraavasti.
1 Poistetaan 1 artiklan 1 kohdan toinen alakohta.
2 Poistetaan 1 artiklan 3 kohdan toinen, kolmas ja neljäs alakohta.
3 Korvataan 1 artiklan 4 kohta seuraavasti:
"4 Kun lammas- tai vuohikatraan paimen on tuottajan palkattu työntekijä asetuksen (ETY) N:o 3493/90 1 artiklan 1 kohdan mukaisesti, mutta samalla myös samassa artiklassa tarkoitettu katraan osan tuottaja, kyseinen paimen on yhteisvastuussa toisen tuottajan kanssa komission asetuksessa (ETY) N:o 3887/92(*) säädettyjä seuraamuksia sovellettaessa silloin, kun katraan kahta osaa ei tunnusmerkitä erikseen.
(*) EYVL N:o L 391, 31.12.1992, s. 36.
Kunkin tuottajan esittämässä palkkiohakemuksessa on osoitettava työnantaja/työntekijäsuhde ja siihen on merkittävä toisen tuottajan henkilöllisyys."
4 Korvataan 2 artiklan 1 kohdan toinen alakohta seuraavasti.
" Asetuksen (ETY) N:o 3887/92 10 artiklassa tarkoitettuja seuraamuksia koskevia sääntöjä sovelletaan ryhmittymään sellaisenaan. Mainitussa artiklassa säädettyä tahallisesti tehdystä väärästä ilmoituksesta aiheutuvaa seuraamusta sovelletaan kuitenkin niihin jäseniin, jotka pysyvät tuottajina seuraavana vuonna, mutta eivät enää kuulu ryhmittymään."
5 Poistetaan 2 artiklan 3 ja 4 kohta.
6 Poistetaan 4 artikla.
2 artikla
Muutetaan asetus (ETY) N:o 3567/92 seuraavasti.
1 Poistetaan 2 artiklan 3 kohdan toinen alakohta.
2 Poistetaan 5 a, 7 a ja 8 artikla.
3 Poistetaan 9 artiklan ensimmäisen kohdan sanat "täysimääräisten ja (50 prosentilla) alennettujen".
3 artikla
Jäsenvaltioiden on ilmoitettava tuottajille asetuksen (ETY) N:o 3013/89 5 a artiklan 6 kohdassa säädettyjen 1 000 ja 500 eläimen sisällytettyjen enimmäismäärien mukaisesti uudelleen lasketut tilakohtaiset enimmäismäärät viimeistään 31 päivänä heinäkuuta 1994.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sen 1 ja 2 artiklaa sovelletaan markkinointivuoden 1995 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä huhtikuuta 1994.

Labels: 17
19
6